أعتقد أني هبتدي بالعري
عشان هو الفكرة اللي أدركتها مؤخرا
وأنا دلوقتي عندي تقريبا ٣٠ سنة
حاجة تخوف أنك لازم تكتشفي حاجات كتيرة في الموضوع ده لوحدك
مش بتعرفي تقري عنه ولا تشوفي ولا تتكلمي
أو تجربي بشكل تفاعلي
هي حاجة طلعت بسبب فضول تماما أو بسبب صدفة بحتة
مع أنها حاجة بتحصل كل يوم
هي مش حاجة ناس بتختار تعملها وناس لأ
هي حاجة كل الناس بتعملها، بتقلع
أو بيختاروا يقلعوا هدومهم أو لازم يقلعوا هدومهم
أعتقد... مش متأكده لو ينفع اقول
احنا، يعني هنا في مصر
ولا دي حاجة بتشترك فيها كل الستات
هو... هو... أعتقد أنه اختيار
لو حد عايز يفكر في موضوع زي ده أكتر
بالذات كست أو لو عايشين في مجتمعات
بتفرض تابوهات
وهي حاجة مجتمعات كتير بتتشارك فيها في رأيي
بس يمكن في الشرق الأوسط بتتعزز بالتعليم
والتفاعلات الاجتماعية
واللي... اتقال لي أنه الصح
أو ايه اللي مش صح
واللي المفروض تعرفيه واللي متاح أو مش متاح أنك تعرفيه
العري واحدة من الأفكار اللي ما اعتقدش أني قابلت
أي معلومات مفيدة أو... أو تستاهل اضيفها لحياتي
إلا بسبب الفضول بس
أو بعد سن معين لما كنت ناضجة أكتر
وعندي فكرة عايزة أفتش فيها
وعايزة أعرف ده معناه ايه
أعتقد أنه حاجة ساخرة ومش بتضحك
كان موقف شخصي ساخر
كنت... كنت قاعدة مع مجموعة من صحباتي
واحدة منهم كانت هتتجوز بعد كام أسبوع
والتانية في علاقة جادة مع حد بتحبه جدا بقالها كام سنة
وأنا وواحدة صاحبتنا تانية
وكان شئ مخيف أن ست هتتجوز قريب عمرها ما شافت نفسها عريانة
أبدا
وبالعكس، مش عشان عمرها ما لاحظت بس عشان شايفة أنها حاجة مقرفة
والتانية مش فاكرة لو ده بيحصل ولا لأ
لما... لما كنا بنتكلم وبنهزر ونضحك
سكتت شوية وركزت كده وسرحت وقالت أنا مش فاكرة
والفكرة البسيطة أن أنا أخدت أختيار
كان أني كنت بتفرج على فيديو من كام سنة كانت حملة عالانترنت
كان فيه ستات بيدوهم مراية وبيخشوا أوضة مقفولة
ويشوفوا نفسهم عريانين
كانوا بيضحكوا وواحدة منهم عيطت
وبتسمعي ردود فعلهم
كانت حملة مثيرة للاهتمام أنك تاخدي مراية وتخشي تشوفي نفسك
كانت الحملة دي فين؟
مش عارفة، مش فاكرة حاجة بالانجليزي خلاص هدور عليها، هي مثيرة للاهتمام
أه كانت بس أوضة بسيطة وبيدوكي مراية
وبيضحكوا وبيقولوا يا لهوي
فده... اللي خلاني... أه ده بيني بين نفسي، مش لازم حد يعرف
هخش أوضتي وأقفلها واكتشف نفسي
وكانت حاجة حزينة أني عملت كده
وأنا في العشرينات من عمري
مش حزين يعني، بس
بس مخيف أن ده حصل بسبب فضول بسيط جدا
مافيش حاجة جهزتني لده مافيش حاجة قالتلي اعمل ده ومافيش مشكلة
وده حقك وده جسمك
ودي أنتي ولازم تعرفي نفسك
ماحدش يعلمك أنتي مين
أو أنك حلوة أو وحشة أو أنتي بتلتزني بالمعايير دي
أو لأ أو أي حاجة
بعديها بكام سنة، في قاعدة مع صحباتي
مش كل الناس محظوظين كده أو فضوليين
أو عندهم... مش عايزة أقول شجاعة
بس يمكن بالنسبة لناس تانية هيحتاج قوة
أنك تاخدي الخطوة دي وتقولي عايزة اعرف أكتر
بس الفكرة دي في رأيي مش واخدة حقها
وهي مهمة جدا
مش بالشكل التجاري
أن الستات تقلع هدومها عشان الفن
أو عشان قضية أو أي حاجة
هو بس عشان حقيقة أنه مش طبيعي ما تعرفيش جسمك
أو يكتشفك حد تاني
أو تكوني مصممة وفقا لمعايير
أو وفقا لمقاييس محددة
احنا بني أدمين وعشان كده الناس شكلها مختلف عن بعض
وكل حاجة مختلفة، فلما بنقلع بنبقى مختلفين
والمفروض ده يكون عادي